Source: http://docplayer.fi/1881736-Tuulivoimakohteen-melu-valkevarjostusja-nakyvyysmallinnukset.html
Timestamp: 2018-06-21 12:57:25+00:00
Document Index: 13196852

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Tuulivoimakohteen melu-, välkevarjostusja näkyvyysmallinnukset - PDF
Tuulivoimakohteen melu-, välkevarjostusja näkyvyysmallinnukset
Download "Tuulivoimakohteen melu-, välkevarjostusja näkyvyysmallinnukset"
1 Tuulivoimakohteen melu-, välkevarjostusja näkyvyysmallinnukset Lestijärvi, turbiiniryhmä 3 Erkki Heikkola, Mika Laitinen, Riku Suutari Numerola Oy
2 Tulosten käyttö- ja jakeluoikeudet Tämä raportti on luottamuksellinen ja laadittu yksinomaan raportissa mainitun vastaanottajan käyttöön. Asiakas voi kuitenkin käyttää tämän selvityksen tuloksia lähtötietoina raportissa mainitun kohteen tuulivoimaan liittyvissä jatkoselvityksissä ja suunnittelutyössä (ympäristöselvitykset, kaavoitus jne.) sekä hankkeiden toimijoiden valinnassa. Tulosten jakelu selvitysten osapuolille (esim. hankekehittäjä, kaavoittaja, viranomaiset) on myös sallittu luottamuksellisena, mutta tieto jakelusta on toimitettava Numerola Oy:lle. Muutoin aineiston esittely ja jakaminen edellyttävät Numerolan lupaa. 2
3 Projektiraportin nimi ja kirjoittajat Tuulivoimakohteen melu-, välkevarjostus- ja näkyvyysmallinnukset: Lestijärvi, turbiiniryhmä 3 Erkki Heikkola, Mika Laitinen, Riku Suutari, Numerola Oy Vastaanottaja YIT Rakennus Oy Mika Virtanen Aineiston käyttöoikeus Sisältää Maanmittauslaitoksen avoimen tietoaineiston lisenssin - versio (http://www.maanmittauslaitos.fi/avoindata_lisenssi_versio1_ ) alaista materiaalia. Tiivistelmä Raportti sisältää arviot Lestijärven kunnan alueelle suunnitellun 35 tuulivoimalan kokonaisuuden (turbiiniryhmä 3) aiheuttamista melu-, välkevarjostus- ja näkyvyysvaikutuksista. Arvioinnit tehdään laskennallisten menetelmien avulla. Tuulivoimaloiden aiheuttama melutaso lasketaan turbiinityypin Nordex N131 3 MW valmistajan ilmoittamalla maksimiäänitehotasolla 104,5 db(a) sekä äänitehotasojen taajuusjakaumalla. Melumallinnuksessa noudatetaan ympäristöministeriön julkaisemaa mallinnusohjeistusta. Välkevaikutuksen laskennassa huomioidaan paikalliset meteorologiset aineistot tuulisuusjakaumasta ja auringonpaisteen määrästä. Tulosten arvioinnissa käytetään ympäristöhallinnon esittämiä ohjearvoja tuulivoimarakentamisen suunnitteluun. Paikka ja aika Jyväskylä Projektin vastuuhenkilöt Erkki Heikkola Asiatarkastus Pasi Tarvainen 3
4 Sisällysluettelo 1 Johdanto Melumallinnus Melumallinnusohjeistus Ohjearvot Kokonaismelun mallinnus Matalataajuisen melun mallinnus Välkevarjostusmallinnus Välkevarjostus Ohjearvot Mallinnusmenetelmä ja lähtöaineisto Välkevarjostusvaikutus Näkyvyysanalyysi Johtopäätökset Yhteenveto melumallinnuksen tiedoista Kiinteistökohtaiset äänitasot ja välketunnit Välkevaikutusten ajoittuminen
5 1 Johdanto Tässä selvityksessä arvioidaan Lestijärven kunnan alueelle suunnitellun 35 tuulivoimalan aiheuttaman äänen, välkevarjostuksen ja näkyvyyden vaikutusta. Turbiiniryhmä 3 on osa Lestijärvelle suunnitellun 109 voimalan kokonaisuutta. Turbiinien paikat on esitetty kuvassa (Kuva 1) ja koordinaatit on annettu taulukossa (Taulukko 1). Karttaan on merkitty turbiinien sijoittelussa käytetyn alueen rajat. Analyysit perustuvat turbiinityypin Nordex N131 3 MW valmistajan ilmoittamiin teknisiin tietoihin (maksimiäänitehotaso 104,5 db(a), roottorin halkaisija 131 m, napakorkeus 144 m). Taulukko 1: Turbiiniryhmän 3 sijaintikoordinaatit ETRS-TM35FIN-koordinaatistossa ja maaston korkeus turbiinipaikoilla. Turbiini E N korkeus [m] T ,9 T ,7 T ,0 T ,0 T ,9 T ,7 T ,0 T ,3 T ,9 T ,9 T ,8 T ,0 T ,2 T ,1 T ,9 T ,0 T ,7 T ,8 T ,0 T ,1 T ,0 T ,0 T ,9 T ,0 T ,0 T ,0 T ,0 T ,0 T ,5 T ,9 T ,1 T ,0 T ,0 T ,7 T ,0 5
6 Kuva 1: Ryhmän 3 tuulivoimaloiden sijainnit Lestijärvellä. 6
7 2 Melumallinnus Tuulivoimalaitosten melu aiheutuu pääosin lapojen tuottamasta aerodynaamisesta laajakaistaisesta ( Hz) melusta 1,2. Muita melulähteitä ovat sähköntuotantokoneiston yksittäiset osat (esim. vaihteisto ja generaattori), jotka tuottavat pääosin mekaanista melua. Tätä on pystytty tehokkaasti vaimentamaan, kun taas lapojen aerodynaamiseen meluun on vaikeampaa vaikuttaa. Aerodynaaminen melu on hallitseva varsinkin suurilla turbiineilla, ja se on lapojen pyörimisen vuoksi jaksottaista ja sisältää myös matalataajuisia komponentteja. Tuulivoimaloiden aiheuttaman melun voimakkuuteen, taajuuteen ja ajalliseen vaihteluun vaikuttavat erityisesti voimalatyyppi, voimaloiden lukumäärä, niiden etäisyys tarkastelupisteeseen ja tuulen nopeus. Melun leviäminen ympäristöön riippuu paikallisten maasto-olosuhteiden lisäksi hetkellisistä sääoloista kuten tuulen nopeudesta ja ilmakehän tasapainotilasta. Tarkempia taustatietoja tuulivoimaloiden aiheuttaman melun syntymekanismeista, luonteesta ja vaikutuksista on koottuna julkaisuihin 1,2,3. Ympäristöministeriö on julkaissut ohjeen tuulivoimaloiden melun mallintamiseen 4. Ohjeessa on annettu tietoja mallinnusmenettelyistä arvioitaessa tuulivoimaloiden aiheuttamaa melukuormitusta ympäristönsuojelulain täytäntöönpanossa ja soveltamisessa sekä maankäyttö- ja rakennuslain mukaisissa menettelyissä. Ohjeissa määritellään yksityiskohtaisesti käytettävät mallit, niiden parametrit ja lähtötiedot sekä tulosten esittämistavat. Yksityiskohtainen ohjeistus on koettu tarpeelliseksi, jotta mallinnustulokset olisivat aina tekijöistä riippumatta vertailukelpoisia keskenään. Tämän raportin melumallinnus on toteutettu ympäristöministeriön mallinnusohjeistuksen mukaisesti. 2.1 Melumallinnusohjeistus Melumallinnuksen lähtötietona tulisi käyttää valmistajan ilmoittamia ja standardin IEC TS mukaisten mittausten perusteella määritettyjä äänitehotason tunnus- tai takuuarvoja (valmistajan ilmoittama declared value tai warranted level, jossa varmuus melupäästön mahdollisessa verifioinnissa on noin 95 %). Äänitehotasot on ilmoitettava 1/3-oktaaveittain keskitaajuuksilla Hz ja oktaaveittain keskitaajuuksilla 31, Hz, ja ne tulee olla saatavilla 10 m:n referenssikorkeutta vastaavilla tuulen nopeuksilla 8 m/s ja 10 m/s. Melumallinnuksen epävarmuus on tarkastelussa ja ohjeistuksessa sisällytetty laskennassa käytettyyn tuuliturbiinien melupäästön arvoon, jolloin mallinnustuloksia voidaan suoraan verrata suunnitteluohjearvoihin ilman erillistä epävarmuustarkastelua, ja äänen etenemisen ja ympäristöolosuhteiden mallinnukseen voidaan käyttää vakioituja sää- ja ympäristöolosuhdearvoja. Lisäksi tiedossa tulee olla melupäästöön mahdollisesti liittyvät erityisen häiritsevät melukomponentit: melun kapeakaistaisuus, melun impulssimaisuus ja merkityksellinen sykintä (amplitudimodulaatio). Melun impulssimaisuuden ja merkityksellisen sykinnän vaikutukset oletetaan sisältyvän valmistajan ilmoittamiin melupäästön takuuarvoihin, eikä mallinnusohjeistuksessa edellytetä niiden erillistä tarkastelua. Mikäli tuuli- 1 C. Di Napoli: Tuulivoimaloiden melun syntytavat ja leviäminen, Suomen Ympäristö 4, S. Uosukainen: Tuulivoimaloiden melun synty, eteneminen ja häiritsevyys, VTT Tiedotteita 2529, D. Siponen: Noise Annoyance of Wind Turbines, VTT Research Report VTTR , Tuulivoimaloiden melun mallintaminen, Ympäristöhallinnon ohjeita , Ympäristöministeriö. 7
8 voimalan melupäästön tiedetään sisältävän kapeakaistaisia komponentteja, laskennan lähtöarvoihin voidaan lisätä sanktio. Käytettävän turbiinityypin melupäästön ei tiedetä sisältävän tonaalisia komponentteja, joten lähtöarvoina käytetään valmistajan ilmoittamaa kokonaisäänitehotasoa sekä sitä vastaavaa taajuusjakaumaa. Äänen etenemislaskennassa käytetään ohjeen mukaisia ISO standardiin perustuvia sää- ja ympäristöolosuhdearvoja. Maaston pinnan laatu ja muoto otetaan mallinnuksessa erillisinä huomioon. Lisäksi pienitaajuisen äänen eteneminen tulee mallintaa erikseen ohjeistuksessa määritellyn erillislaskennan avulla, joka perustuu Tanskassa annettuun ohjeistukseen, jonka parametreja on mukautettu Suomen olosuhteisiin 5. Laskennassa otetaan huomioon geometrinen etäisyysvaimennus sekä ohjeistuksen mukaiset ilmakehän absorption ja maastovaikutuksen parametrit. Pienitaajuisen äänen tarkastelu tehdään erikseen 1/3-oktaaveittain taajuusalueella Hz melulle merkittävimmin altistuvien kohteiden (rakennusten) ulkopuolella. Laskennan tarkoituksena on tuottaa tieto ulkomelutasoista terssikaistoittain, ja sen perusteella voidaan arvioida rakennuksen sisämelutaso oletetulla ääneneristävyydellä. 2.2 Ohjearvot Valtioneuvosto on antanut päätöksessään 993/1992 melutason yleiset ohjearvot 6. Päätöstä sovelletaan meluhaittojen ehkäisemiseksi ja ympäristön viihtyisyyden turvaamiseksi maankäytön, liikenteen ja rakentamisen suunnittelussa sekä rakentamisen lupamenettelyissä. Ohjearvot määritetään melun A- painotettuina päivä- (klo 07-22) ja yöajan (klo 22-07) ekvivalenttimelutasoina ulkoalueille asumiseen käytettävillä alueilla. Valtioneuvoston päätös on lainvoimainen. Ympäristöministeriön ohjeissa tuulivoiman suunnittelulle 7 on määritelty vastaavat ohjearvot tuulivoimatuotannon suunnittelulle. Ympäristöhallinnon antamat suunnitteluohjearvot eivät ole lainvoimaisia. Sekä valtioneuvoston päätöksen että ympäristöhallinnon antamissa ohjearvoissa määritellään, että mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai että se on selvästi amplitudimoduloitunutta, mallinnustuloksiin lisätään 5 db ennen ohjearvoon vertaamista. Uuden melumallinnusohjeistuksen mukaan näiden vaikutusten oletetaan lähtökohtaisesti sisältyvän valmistajan ilmoittamiin melupäästön takuuarvoihin, eikä niihin liittyvää sanktiota edellytetä tehtäväksi. Suositusarvot on koottuna taulukkoon (Taulukko 2). 5 J. Jakobsen: Danish regulation for low frequency noise from wind turbines, Journal of Low Frequency Noise, Vibration and Active Control 31(4), VNp 993/92. Valtioneuvoston päätös melutason ohjearvoista. Annettu Tuulivoimarakentamisen suunnittelu, Ympäristöhallinnon ohjeita , Ympäristöministeriö,
9 Taulukko 2: Mallinnustulosten arvioinnissa sovellettavat ohjearvot. Asumiseen käytettävillä alueilla, virkistysalueilla taajamissa ja taajamien välittömässä läheisyydessä sekä hoito- ja oppilaitoksia palvelevilla alueilla (VNp993/92) Loma-asumiseen käytettävillä alueilla, leirintäalueilla, taajamien ulkopuolella olevilla virkistysalueilla ja luonnonsuojelualueilla (VNp993/92) Asumiseen käytettävät alueet, loma-asumiseen käytettävät alueet taajamissa, virkistysalueet (Ympäristöhallinnon ohjeita ) Loma-asumiseen käytettävät alueet taajamien ulkopuolella, leirintäalueet, luonnonsuojelualueet (yöarvoa ei sovelleta) (Ympäristöhallinnon ohjeita ) Päivä L Aeq [db] Yö L Aeq [db] Mikäli tuulivoimalan ääni sisältää tonaalisia, kapeakaistaisia tai impulssimaisia komponentteja, tai se on selvästi amplitudimoduloitunut, mallinnustuloksiin lisätään 5 db ennen ohjearvoon vertaamista. Tuulivoimaloiden aiheuttaman matalataajuisen melun arviointiin ei ole Suomessa annettu ohjearvoja. Asumisterveysohje antaa ohjeelliset enimmäisarvot pienitaajuiselle yöaikaiselle melulle sisätiloissa 8. Ohjearvot on annettu terssikaistoittain painottamattomille tunnin keskiäänitasoille, ja ne on lueteltu taulukossa (Taulukko 3). Ohjeistuksen mukaiset mallinnustulokset vastaavat pienitaajuisen melun tasoa ulkotiloissa, joten ne eivät ole suoraan verrannollisia Asumisterveysohjeen arvoihin. Ulkomelutasojen avulla voidaan kuitenkin arvioida sisämelutasoja, kun rakennuksen vaipan ääneneristävyys tunnetaan riittävällä tarkkuudella. Taulukko 3: Asumisterveysohjeen ohjearvot sisämelulle terssikaistoittain. Desibeliarvot ovat taajuuspainottamattomia. Taajuus [Hz] , Äänitaso L Aq,1h [db] Kokonaismelun mallinnus Tuulivoimaloiden kokonaismelun mallinnus on suoritettu SoundPLAN-ohjelmistolla (versio 7.2) ISO laskentastandardin mukaisesti. Mallinnuksessa on käytetty turbiinityypin Nordex N131 3 MW valmistajan ilmoittamaa maksimiäänitehotasoa 104,5 db(a) ja äänen taajuusjakaumaa sekä napakorkeutta 144 m. Näyttöä turbiinityypin melun kapeakaistaisuudesta, impulssimaisuudesta tai amplitudimodulaatiosta ei ole tiedossa, joten siihen liittyvää sanktiota ei ohjeistuksen mukaan tule huomioida. Maaston korkeusaineistona on käytetty Maanmittauslaitoksen aineistoa Korkeusmalli 10 m, jonka pystysuuntainen tarkkuus on 1,4 m ja vaakasuuntainen resoluutio 10 m. Melutasot tuulivoimaloiden ympäristössä laskettiin hilapisteistöön, jonka korkeus on (ohjeistuksen mukaisesti) 4 m maanpinnasta ja vaakaresoluutio 10 m. Ilmakehän absorption aiheuttama vaimennus, äänen suuntaavuus ja sääolo- 8 Asumisterveysohje. Asuntojen ja muiden oleskelutilojen fysikaaliset, kemialliset ja mikrobiologiset tekijät. Sosiaali- ja terveysministeriön oppaita
10 suhteiden vaikutus äänen etenemiseen on määritetty ympäristöministeriön ohjeistusten mukaisesti. Tuulivoimalan sijoituspaikan ympäristössä maaston vaikutuskerroin on ollut maa-alueilla 0,4 ja vesialueilla 0,0. Korkeuserot tuulivoimaloiden ja melulle altistuvien rakennusten välillä ovat alle 60 m, joten maanpinnan muotoon liittyvää korjausta ei ole tehty. Akustisen laskennan lähtötiedoista ja parametreista on tehty yhteenveto lukuun 6. Kuvassa (Kuva 2) on esitetty Lestijärven 109 voimalan kokonaisuutta lähimpänä (alle 2 km etäisyydellä) sijaitsevien asuin- ja lomarakennusten sijainnit turbiiniryhmän 3 ympäristössä. Näiden rakennusten kohdilla on laskettu voimaloiden aiheuttamat äänitasot ja verrattu tasoja ympäristöhallinnon ohjeissa annettuihin ohjearvoihin. Kuva 2: Tuulivoimaloita lähimpänä sijaitsevat asuin- ja lomarakennukset. Meluvaikutus Ryhmän 3 turbiinien aiheuttama mallinnettu A-painotettu kokonaisäänitaso on esitetty karttakuvana (Kuva 3). Alueen rakennustieto perustuu Maanmittauslaitoksen maastotietokannan aineistoon, jossa on eritelty alueen asuinrakennukset ja loma-asunnot. Tietoja rakennusten käyttötarkoituksesta on täydennetty 10
11 asiakkaalta saatujen tietojen perusteella. Karttakuviin on merkitty A-painotettujen äänitasojen 35 db, 40 db, 45 db ja 50 db mukaiset vyöhykkeet. Nämä ovat tulosten arvioinnissa käytettäviä ohjeellisia melutasoja. Mallinnustulosten perusteella melutasot jäävät ohjearvojen alapuolelle kaikkien alueen rakennusten kohdilla. Kokonaismelun äänitasoja lähimpien asuin- ja lomarakennusten kohdilla verrattuna ympäristöhallinnon antamiin ohjearvoihin on havainnollistettu kaaviokuvissa (Kuva 4 ja Kuva 5). Raportin luvussa 7 on lueteltu kokonaismelun tasot niiden asuin- ja lomarakennusten kohdilla, joilla taso ylittää 30 db(a) (12 asuinrakennusta ja 36 lomarakennusta). Kuva 3: A-painotetut äänitasot turbiinin Nordex N131 äänitehotasolla 104,5 db(a). 11
12 < Loma-asuntoja [kpl] < Asuinrakennukset [kpl] 60 A-painotettu kokonaisäänitaso ympäristön asuinrakennuksilla Ohjearvoylitys Turbiiniryhmä Kokonaisäänitaso [db(a)] Kuva 4: Asuinrakennusten lukumäärät eri kokonaismeluvyöhykkeillä turbiiniryhmän 3 tapauksessa. 40 A-painotettu kokonaisäänitaso ympäristön lomaasunnoilla Ohjearvoylitys Turbiiniryhmä Kokonaisäänitaso [db(a)] Kuva 5: Loma-asuntojen lukumäärät eri kokonaismeluvyöhykkeillä turbiiniryhmän 3 tapauksessa. 12
13 2.4 Matalataajuisen melun mallinnus Matalataajuisen melun laskenta on suoritettu ympäristöministeriön mallinnusohjeistuksen mukaisesti 4. Laskennan lähtötietona on käytetty valmistajan ilmoittamaa äänitehotasojen taajuusjakaumaa 1/3- oktaaveittain taajuuksille Hz. Mallinnuksen tuloksena saatavat äänitasot ovat taajuuspainottamattomia. Meluvaikutus Matalataajuisen melun arvioinnissa käytetään Suomen asumisterveysohjeissa määriteltyjä taajuuskohtaisia ohjearvoja, jotka antavat ohjeelliset yöaikaiset sisämelutasot pienitaajuiselle melulle (Taulukko 3). Ympäristöministeriön ohjeistuksen mukainen mallinnus antaa matalataajuisen ulkomelun tasot voimaloita lähimpien kiinteistöjen kohdilla. Tulokset eivät siis ole suoraan vertailukelpoisia ohjearvojen kanssa, vaan tulkinnassa pitää huomioida myös rakennusten ulkovaipan ääneneristävyys. Ympäristöministeriön ohjeiden mukainen matalataajuisen melun laskenta perustuu Tanskan ympäristöhallinnon ohjeissa esitettyyn menetelmään 5, jonka parametreihin on tehty joitakin Suomen olosuhteisiin perustuvia tarkennuksia. Tanskan menetelmässä (DSO1284) on määritelty rakennuksen ääneneristävyysparametri (ΔL σ ) taajuuskaistoittain, jolloin saadaan laskettua myös sisämelutasot ja ohjearvoihin verrannolliset mallinnustulokset. Taulukossa (Taulukko 4) on esitetty Tanskan ympäristöhallinnon ohjeissa annetut ääneneristävyyden arvot. Melutasoja tarkastellaan tuulivoima-alueen lähellä sijaitsevien rakennusten kohdilla. Lisäksi lasketaan sisämelutasot käyttäen Tanskan ohjeistuksen mukaisia ääneneristävyysarvoja ja verrataan tuloksia Asumisterveysohjeen ohjearvoihin. Laskennan taajuuskohtaisia tuloksia on havainnollistettu kaaviokuvassa (Kuva 6), jossa esitetään korkeimmat ympäristön rakennuksilla saavutetut sisämelun äänitasot verrattuna Asumisterveysohjeen ohjearvoihin. Kaavion perusteella voi todeta, että matalataajuisen melun äänitasot jäävät selkeästi ohjearvojen alapuolelle kaikilla alueen rakennuksilla. Matalataajuisen ulko- ja sisämelun tasot lähimpien asuin- ja lomarakennusten kohdilla on lueteltu raportin luvussa 7. Rakennusten lukumääriä eri matalataajuisen melun vyöhykkeillä on havainnollistettu kaaviokuvalla (Kuva 7), jossa jokaiselle alueen rakennukselle on laskettu taajuuksittain erotukset lasketun äänitason ja ohjearvon välillä ja haettu näistä arvoista suurin. Tämä lukema kuvaa altistuvan kohteen db-etäisyyttä annetuista ohjearvoista, ja se olisi positiivinen, mikäli ohjearvo ylittyisi jollakin taajuuskaistalla. Taulukko 4: Rakennuksen ääneneristävyyden arvoja taajuuskaistoittain. Taajuus [Hz] , Ääneneristävyys [db] (DSO1284) 6,6 8,4 10,8 11,4 13,0 16,6 19,7 21,2 20,2 21,2 22,4 13
14 > Rakennuksia [kpl] Äänitaso [db] Korkein äänitaso tarkastelukohteissa taajuuskaistoittain Taajuuskaista [Hz] Ohjearvon ylitys Turbiiniryhmä 3 Kuva 6: Korkeimmat taajuuskohtaiset matalataajuisen melun äänitasot ympäristön rakennuksilla. Suurin erotus kohteiden sisätilojen äänentason ja ohjearvon välillä Ohjearvoylitys Turbiiniryhmä 3 Desibeliero ohjearvoon [db] Kuva 7: Matalataajuisen melun äänitasojen ero ohjearvoon verrattuna alueen rakennusten kohdalla. 14
15 3 Välkevarjostusmallinnus 3.1 Välkevarjostus Välkevarjostuksella tarkoitetaan tilannetta, jossa Aurinko paistaa tarkastelupisteeseen pyörivän roottorin läpi. Tällöin katselija havaitsee välkkyvän varjon, joka voi ulottua pisimmillään 1-3 km etäisyydelle voimalasta. Välkevaikutuksen etäisyyteen ja kestoon vaikuttavat tuulivoimalan korkeus ja roottorin halkaisija, vuoden- ja vuorokaudenaika, maaston muodot sekä näkyvyyttä rajoittavat tekijät kuten kasvillisuus ja pilvisyys. Välkevaikutuksen kohdistuminen tiettyyn kohteeseen voidaan ajoittaa tarkasti, joten välkevaikutusta voidaan rajoittaa ohjelmoimalla tuulivoimala pysähtymään välkkeen kannalta kriittisiksi ajoiksi. Suomen sijainnin vuoksi yksittäisen tuulivoimalan välkevaikutus kohdistuu valtaosin voimalan pohjoispuolelle (päiväaika) sekä lounais- ja kaakkoispuolille (aamu- ja ilta-ajat). Voimala aiheuttaa välkevaikutusta eteläpuolelleen vain, jos voimala sijaitsee joko Kravun kääntöpiirin eteläpuolella tai pohjoisen napapiirin pohjoispuolella. Välkevarjostuksen laskenta voi perustua joko ns. astronomisen maksimivälkkeen (worst case) tai todennäköisen tilanteen (real case) mallinnukseen. Astronomisen maksimivälkeen laskennassa oletetaan, että päiväaikaan Aurinko paistaa jatkuvasti, tuulivoimalan roottori pyörii jatkuvasti, ja roottori on aina kohtisuorassa Aurinkoa kohden. Todennäköisen tilanteen mallinnuksessa otetaan huomioon paikallinen tilastollinen aineisto auringonpaisteen määrästä ja ajoittumisesta sekä tuulen suuntien ja nopeuksien jakautumisesta. Tämän selvityksen välkelaskenta perustuu todennäköisen tilanteen mallinnukseen. 3.2 Ohjearvot Tuulivoimaloiden varjostusvaikutukselle ei ole Suomessa määritelty ohjearvoja. Ympäristöministeriön ohjeissa tuulivoimapuiston suunnitteluun suositellaan käytettäväksi muiden maiden suosituksia välkemäärien osalta 7. Tanskassa on määritetty vuotuisen välketuntimäärän suositusarvoksi 10 h. Ruotsissa vastaava suositusarvo on 8 h ja korkeintaan 30 min päivässä 9. Näiden ohjearvojen käyttö edellyttää todennäköisen välketilanteen laskentaa. Mikäli välketuntien arvioinnissa käytetään laskennallista maksimituntimäärää, voidaan välkevaikutusten ohjearvona käyttää Saksassa käytettävää 30 h raja-arvoa. Tässä raportissa analysoitu välkevaikutus vastaa todellista odotettavissa olevaa välketuntimäärää, ja näin ollen suunnitteluohjearvona käytetään 8 tai 10 tuntia. 3.3 Mallinnusmenetelmä ja lähtöaineisto Tuulivoimaloiden aiheuttama vilkkuva varjostus (shadow flicker) arvioitiin geometrisella laskentamallilla, joka huomioi auringon paikan vuoden eri aikoina, tuulivoima-alueen maastonmuodot sekä tuuliturbiinien dimensiot (Numerola Oy:n implementoima malli). Laskennan tuloksena saadaan tieto siitä, kuinka monta tuntia vuodessa alueen eri kohteet ovat vilkkuvan varjostuksen alaisena. Tulosta havainnollistetaan tasa- 9 Boverket: Vindkraftshandboken, Planering och prövning av vindkraftverk på land och i kustnärä vattenområden,
16 arvokäyrästöllä, jonka perusteella voidaan arvioida varjostusvaikutusta tarkastelualueella. Laskennassa on käytetty aiemmin mainittua turbiinityyppiä ja -mitoituksia. Tarkastelualueiden maanpinnan korkeuserot on saatu Maanmittauslaitoksen aineistosta Korkeusmalli 25 m. Korkeusdatan resoluutio on 25 m ja tarkkuus 2 m. Laskennassa huomioitiin korkeuserot siten, että jos Auringon, turbiinin ja tarkastelupisteen kautta kulkeva jana leikkaa maanpintaa, niin varjostusta ei esiinny. Varjostusvaikutus laskettiin 1,5 m korkeudelle maanpinnasta. Auringonpaistekulman rajana horisontista käytettiin kolmea astetta, jonka alle menevää säteilyä ei oteta huomioon varjostuksessa. Turbiinin lapojen aiheuttama varjo heikkenee asteittain liikuttaessa etäämmälle turbiinista, eikä tietyn etäisyyden jälkeen varjo ole enää ihmissilmin havaittavissa. Tämä etäisyys riippuu turbiinin lavan leveydestä, ja esimerkiksi Ruotsin ja Saksan tuulivoimarakentamisen suunnitteluohjeistuksessa määritellään, että välkevarjostus huomioidaan, mikäli lapa peittää vähintään 20 % Auringosta 9,10. Käytännössä tämä asettaa lavan leveydestä riippuvan maksimietäisyyden yksittäisen turbiinin aiheuttamalle välkevaikutukselle, jonka ulkopuolella välkevaikutusta ei ole. Tässä selvityksessä välkevaikutuksen rajaetäisyytenä käytetään 1721 m, joka on yleisesti käytetty etäisyysraja tarkastellulle turbiinityypille. Saksassa käytetään 20 % auringon peittoon perustuvan välkevarjostuksen maksimietäisyyden määrittämiseen laskentakaavaa: maksimietäisyys = (5 * d * w)/ , missä d on etäisyys Aurinkoon ( km), ja w on lavan keskimääräinen leveys 10. Tällä laskentakaavalla 1721 m rajaetäisyys vastaa lavan 2,52 m keskimääräistä leveyttä. Nordex N131 3 MW:n turbiinin valmistajalta on saatu tieto, että turbiinityypin lavan keskimääräinen leveys on 2,377 m, joten mallinnustulokset todennäköisesti yliarvioivat todellista turbiinien aiheuttamaa välkevarjostusta. Todelliseen välkevaikutukseen vaikuttavat turbiinien käyttöaste, puusto ja paikallinen säätila (pilvisyys ja tuulisuus). Jos esimerkiksi tuulen suunta on kohtisuorassa Auringon ja tarkastelupisteen välistä linjaa vasten, ei varjostusvaikutusta esiinny. Varjostuksen laskennassa turbiinin orientaatio voidaan määrittää, jolloin roottori oletetaan tiettyyn suuntaan asetetuksi ympyrätasoksi. Laskenta on suoritettu kuudella eri turbiinien orientaatiolla. Tämä vastaa 12 tuulen suuntasektorin varjostustuloksia, sillä vastakkaiset tuulensuunnat aiheuttavat välkkeen kannalta efektiivisesti saman roottorin orientaation. Kullakin tuulen suunnalla laskettua välketuntimäärää on skaalattu Suomen tuuliatlaksesta saatavan suuntasektorin esiintymisfrekvenssillä ja suuntakohtaisesta nopeusjakaumasta määritellyn turbiinin käyntinopeuksien ajallisella osuudella. Käynnistysnopeutta alemmissa tai pysäytysnopeutta korkeammissa tuulissa turbiinit ovat paikallaan, jolloin roottorin pyörimisestä aiheutuvaa valon välkkymistä ei esiinny. Suomen tuuliatlaksen tuulisuusestimaatti on otettu tuulivoima-alueen keskeltä korkeudelta 150 m, ja sen perusteella lasketut suuntasektorikohtaiset osuudet turbiinin käyntinopeusvälille osuville tuulille on lueteltu taulukossa (Taulukko 5). Mallinnuksessa ei ole huomioitu paikallisen puuston vaikutusta turbiinien näkyvyyteen ja välkevaikutukseen. Suomen olosuhteissa puusto rajoittaa merkittävästi näkyvyyttä turbiineille ja vähentää vuotuista välkevaikutusta. 10 Hinweise zur ermittlung und Beurteilung der optischen Immissionen von Windenergieanlagen, WEA-Schattenwurf- Hinweise,
17 Paikallinen pilvisyys on huomioitu skaalaamalla eri roottoriorientaatioilla laskettuja varjostusaikoja Seinäjoen Pelmaan sääasemalta mitattujen auringonpaistetuntien suhteellisella osuudella teoreettisesta maksimipaistetuntien määrästä 11. Mittausten perusteella lasketut kuukausittaiset auringonpaisteen todennäköisyydet on koottuna taulukkoon (Taulukko 6). Suuntakohtaisesti skaalatut välketuntimäärät yhteen laskien saadaan arvio todellisesta, säätilan huomioonottavasta välketuntimäärästä tarkastelualueella. Taulukko 5: Suuntasektorikohtaiset osuudet yli 3 m/s tuulennopeuksille Suomen tuuliatlaksen perusteella. Suuntasektori 0/180 30/210 60/240 90/ / /330 Yli 3 m/s osuus 0,159 0,175 0,181 0,130 0,121 0,160 Taulukko 6: Auringonpaisteen kuukausittaiset todennäköisyydet Seinäjoen Pelmaan sääasemalla. Kuukausi Auringonpaisteen todennäköisyys Tammikuu 0,168 Helmikuu 0,317 Maaliskuu 0,359 Huhtikuu 0,441 Toukokuu 0,488 Kesäkuu 0,452 Heinäkuu 0,466 Elokuu 0,424 Syyskuu 0,361 Lokakuu 0,254 Marraskuu 0,171 Joulukuu 0, Välkevarjostusvaikutus Mallinnettu arvio todellisten välketuntien vuotuisesta määrästä Lestijärven alueella on esitetty karttakuvana (Kuva 8). Eri välketuntivyöhykkeille sijoittuvien rakennusten lukumäärää on havainnollistettu pylväskaaviolla (Kuva 9). Alueella ei ole asuinrakennuksia tai loma-asuntoja, joiden kohdilla vuotuisen välkevarjostusajan odotusarvo ylittäisi rajoittavimman 8 h/a ohjearvon. Rakennuksia, joiden kohdilla välkevarjostusaika on 4-8 tuntia, on 8 kpl. Vuotuinen välkevarjostusaika lähimpien asuin- ja lomarakennusten kohdilla on lueteltu raportin luvussa 7. Välkevaikutuksen tarkempaa ajoittumista vuoden- ja vuorokaudenaikojen suhteen on tarkasteltu sen kiinteistön kohdalla, jossa vuotuinen välke ylittää 7 tuntia. Kyseisen kiinteistön sijaintikoordinaatti on E , N Välkevarjostus kiinteistölle ajoittuu pääosin syys-marraskuun ja tammi-huhtikuun 11 P. Pirinen, H. Simola, J. Aalto, J.-P. Kaukoranta, P. Karlsson, R. Ruuhela: Tilastoja Suomen ilmastosta , Ilmatieteen laitos, Raportteja 2012:1. 17
18 Rakennusten määrä aamuille klo 6-10 välille. Välkevaikutuksen ajoittumisesta vuodenajan ja vuorokaudenajan suhteen on esitetty luvussa 8. Kuva 8: Tuulivoimaloiden aiheuttama välketuntien määrä Lestijärven alueella, turbiiniryhmä h/a 4-6 h/a 6-8 h/a >8 h/a Vuotuinen välkevarjostusaika Kuva 9: Rakennusten lukumäärät eri välkevaikutusvyöhykkeillä. 18
19 4 Näkyvyysanalyysi Näkyvyysanalyysissä selvitettiin, mistä kohdin ympäröiviä alueita suunnitellut tuulivoimalat on mahdollista havaita. Analyysissä käytettiin 177 metrin korkeuspisteen näkyvyyttä tuuliturbiinien paikalla, joka on turbiinien napakorkeus (144 m) + puolet roottorin lavan pituudesta (65,5 m). Analyysissä siis vaaditaan, että lavan ollessa pystyasennossa siitä tulee näkyä korkeussuunnassa yli puolet, jotta turbiini oletetaan maisemassa näkyväksi. Tarkastelukorkeutena on käytetty 1,65 m maanpinnasta. Maaston muotojen lisäksi analyysissä on otettu huomioon metsien näkyvyyttä peittävä vaikutus. Metsien osalta lähtötietoina käytettiin Corine Land Cover paikkatietoaineistoa (CLC 2006 SYKE, EEA) siten, että seka- ja havumetsien keskimääräiseksi korkeudeksi arvioitiin 17 metriä ja lehtimetsän keskimääräiseksi korkeudeksi 10 metriä. Todellisuudessa metsän korkeus riippuu monista tekijöistä kuten kasvupaikasta ja metsän kehitysluokasta. Lisäksi on huomioitava, että nk. Corine-aineisto ei välttämättä ole täysin ajantasaista: metsänhoidolliset toimenpiteet aiheuttavat poikkeamia todelliseen tilanteeseen. Analyysissä oletetaan, että metsän sisälle turbiinit eivät näy, vaan puusto peittää näkyvyyden. Tästä syystä lopullisesta analyysituloksessa metsäalueet ovat määriteltyjä alueiksi, joilta ei ole näkyvyyttä tuuliturbiineille. Tämä ei välttämättä vastaa todellisuutta, sillä varsinkin metsän reunaa lähestyttäessä voimalat alkavat näkyä myös puiden ja kasvillisuuden lomasta. Kuvassa (Kuva 10) on on esitetty voimalasijoittelua vastaavan näkyvyysanalyysin tulokset. Tuloksesta käy ilmi, kuinka monta tuulivoimalaa on nähtävissä mistäkin maaston kohdasta. Alle 3 km:n etäisyydellä tuulivoimalat pääsääntöisesti dominoivat maisemaa 12. Näkyvyysanalyysin mukaan tällä etäisyydellä voimaloiden maisemavaikutukset kohdistuvat pääasiassa Lestijärven järvialueelle sekä Lestijärven maisema-alueen itäpuoliseen haaraan kantatien 58 varrella. Noin 3-5 km:n etäisyydellä tuulivoimalat näkyvät vielä maisemassa selkeästi ja mittasuhteiltaan suurena. Näillä etäisyyksillä merkittävin näkyvyysvaikutus kohdistuu länsipuolisille peltoaukeille (Similänperän peltoaukea), eteläpuolella Kinnulan kunnan puolella sijaitsevalle maisema-alueelle ja Lestijärven rannoilla sijaitsevaan loma-asutukseen. Noin 5-7 km etäisyydellä merkittävin näkyvyysvaikutus kohdistuu myös Lestijärven järvialueelle sekä Kinnulan puoleiselle maisema-alueelle. Tältä etäisyydeltä voimalat eivät ole kuitenkaan hallitsevia maisemassa. Näkyvyyttä on myös Kinnulan kunnan taajamaan, joka sijaitsee noin 8-10 km etäisyydellä voimaloista. 12 E. Weckman: Tuulivoimalat ja maisema, Suomen Ympäristö 5,
20 Kuva 10: Tuulivoimaloiden näkyminen ympäristössä maastomuodot ja metsät huomioituna, turbiiniryhmä 3. Karttaan on merkitty kolme etäisyysvyöhykettä tuulivoimaloista. 20
Tuulivoimakohteen melu-, välkevarjostusja näkyvyysmallinnukset Lestijärvi, turbiiniryhmä 2 Erkki Heikkola, Mika Laitinen, Riku Suutari Numerola Oy Tulosten käyttö- ja jakeluoikeudet Tämä raportti on luottamuksellinen
Tuulivoimakohteen melu- ja välkevarjostusmallinnus Siikajoki Isoneva II Mika Laitinen ja Erkki Heikkola Numerola Oy Tulosten käyttö- ja jakeluoikeudet Tämä raportti on luottamuksellinen ja laadittu yksinomaan
Tuulivoimakohteen melu-, välkevarjostusja näkyvyysmallinnukset Lestijärvi, turbiiniryhmä 1 Erkki Heikkola, Mika Laitinen, Riku Suutari Numerola Oy Tulosten käyttö- ja jakeluoikeudet Tämä raportti on luottamuksellinen
Tuulivoimakohteen melu- ja välkevarjostusmallinnus Rovaniemi Kuusiselkä Erkki Heikkola Numerola Oy Tulosten käyttö- ja jakeluoikeudet Tämä raportti on luottamuksellinen ja laadittu yksinomaan raportissa
Tuulivoimakohteen melu- ja välkevarjostusmallinnus Loviisa Vanhakylä Mika Laitinen Numerola Oy Tulosten käyttö- ja jakeluoikeudet Tämä raportti on luottamuksellinen ja laadittu yksinomaan raportissa mainitun
Tuulivoimakohteen melu- ja välkevarjostusmallinnus Siikajoki Isoneva II ja lähialueen puistojen yhteisvaikutukset Mika Laitinen ja Erkki Heikkola Numerola Oy Tulosten käyttö- ja jakeluoikeudet Tämä raportti
Tuulivoimakohteiden välkevarjostusmallinnus - yhteisvaikutukset
Tuulivoimakohteiden välkevarjostusmallinnus - yhteisvaikutukset Kurikka Kalistanneva, Lehtivuoret, Matkussaari, Rasakangas ja Saunamaa Janne Martikainen Numerola Oy Tulosten käyttö- ja jakeluoikeudet Tämä
NUMEROLA OY PL 126 (Piippukatu 11), 40101 Jyväskylä
Pohjois-Savon kaupan maakuntakaava 2030 TUULIVOIMAKOHTEEN YMPÄRISTÖSELVITYS: Tervalamminvuori Rautalampi, Suonenjoki Erkki Heikkola, Riku Suutari ja Mika Laitinen Numerola Oy 2 Esipuhe Pohjois-Savon kaupan
Tuulivoimakohteen melu-, välkevarjostusja näkyvyysmallinnukset sekä havainnekuvat
Tuulivoimakohteen melu-, välkevarjostusja näkyvyysmallinnukset sekä havainnekuvat Kauhava Suolineva Mika Laitinen Numerola Oy Projektiraportin nimi ja kirjoittajat Tuulivoimakohteen melu-, välkevarjostus-
Tuulivoimakohteen melu-, välkevarjostusja näkyvyysmallinnukset Kauhava Salo, Ylikoski Erkki Heikkola Numerola Oy Projektiraportin nimi ja kirjoittajat Tuulivoimakohteen melu-, välkevarjostus- ja näkyvyysmallinnukset:
Tuulivoimakohteiden melu- ja välkevarjostusvaikutus Alajärvi - Louhukangas ja Kyyjärvi - Möksy
Tuulivoimakohteiden melu- ja välkevarjostusvaikutus Alajärvi - Louhukangas ja Kyyjärvi - Möksy Erkki Heikkola ja Janne Mar kainen Numerola Oy Tulosten käyttö- ja jakeluoikeudet Tämä raportti on luottamuksellinen
Tuulivoimakohteen ympäristöselvitys Isovuori - Orimattila
LUOTTAMUKSELLINEN Tuulivoimakohteen ympäristöselvitys Isovuori - Orimattila Erkki Heikkola ja Riku Suutari Numerola Oy Projektiraportin nimi ja kirjoittajat Tuulivoimakohteen ympäristöselvitys: Isovuori